Държавен вестник, бр. 9, 2012 г., стр. 43

БРОЙ  9	
Д Ъ Р Ж А В Е Н  В Е С Т Н И К 	
СТР.  43  
§ 5. Член 6 се изменя така:
„Чл. 6. (1) Маркировката на опаковките се 
извършва съгласно чл. 7 и 12 на Регламент 
(ЕО) № 589/2008.
(2)Опаковките трябва да са устойчиви на 
сътресение, сухи, чисти и в добро състояние и 
да са произведени от материали, които пред­
пазват яйцата от външни миризми и риск от 
влошаване на качеството.“
§ 6. Създава се чл. 6а:
„Чл. 6а. (1) Транспортните опаковки, вклю­
чително допълнителният вътрешен опаковъчен 
материал, не могат да се използват повторно, 
освен ако отговарят на изискванията по чл. 6. В 
тези случаи не се допускат следи от предишна 
маркировка, които имат заблуждаващ характер.
(2) Транспортните опаковки трябва задължи­
телно да бъдат затворени плътно с ленти или 
стикери, които не могат да бъдат разкъсани 
при транспортирането.“
§ 7. Член 7 се изменя така:
„Чл. 7. (1) На външната повърхност на 
транспортните опаковки или на стикера трябва 
да бъде изписана следната информация: 
1. име и адрес на производителя;
2. код на производителя;
3. броят на яйцата и/или тяхното тегло;
4. дата или период на снасяне;
5. дата на изпращане на яйцата;
6. указание за съхранение в помещения при 
температура от + 5 °C до +18 °C.
(2) Опаковките на яйцата за промишлени 
цели са с червен етикет или лента. Върху тях 
ясно и четливо е изписано:
1. „яйца за промишлени цели“ с главни 
букви с височина минимум 2 см;
2. „неподходящи за консумация от хора“ с 
букви с височина минимум 8 мм.“
§ 8. Създава се чл. 7а:
„Чл. 7а. (1) Опаковките, в които яйцата 
се предлагат на потребителя, не могат да се 
използват повторно.
(2) На външната страна на опаковките по 
ал. 1 трябва да има следната информация:
1. ветеринарен регистрационен номер на 
центъра за опаковане;
2. качество и тегловна категория на яйцата;
3. срок на годност (най-добри до), който се 
състои от четири цифри: за ден – от 1 до 31; за 
месец – от 1 до 12; срокът на годност за яйцата 
не може да бъде повече от 28 дни след снася­
нето им; при посочване на период на снасяне 
на яйцата датата на срока на годност трябва 
да се изчисли от първия ден на този период;
4.  указание за съхранение на яйцата на 
хладно след покупката;
5. метод на отглеждане на кокошките (при­
ложение ІІ от Регламент (ЕО) № 589/2008);
6. обяснение на кода на производителя 
(може да е посочен и вътре в опаковката), 
като се използват термините съгласно прило­
жение I, част А, при условие че са изпълнени 
изискванията на приложение ІІ от Регламент 
(ЕО) № 589/2008.
(3) Не се допуска в една опаковка да има 
яйца от различни методи на отглеждане на 
кокошките.“
§ 9. Член 8 се изменя така:
„Чл. 8. (1) В центровете за опаковане се 
извършва окачествяване и опаковане на яйцата 
за консумация и маркиране на опаковките, в 
които яйцата се предлагат на потребителя.
(2) Центровете за опаковане се регистрират 
в областните дирекции на Българската агенция 
по безопасност на храните по реда на чл. 12 от 
Закона за храните при условие, че са спазени 
изискванията на чл. 5, параграф 3 от Регламент 
(ЕО) № 589/2008.
(3) Ветеринарният регистрационен номер 
на регистрираните по ал. 1 центрове започва 
с обозначението „BG“.“
§ 10. Член 9 се изменя така:
„Чл. 9. (1) Яйцата се окачествяват от ока­
чествители, притежаващи свидетелство за 
успешно завършен курс на обучение за ока­
чествители на яйца.
(2) Обучението на кандидатите за ока­
чествители се извършва от Селскостопанската 
академия, от университетите, обучаващи специ­
алисти по животновъдство, и/или от обучителна 
организация след проведен курс на обучение и 
успешно положен изпит.
(3) Свидетелството по ал. 1 се издава от 
обучаващата институция след успешно издържан 
изпит и съдържа данните съгласно приложение 
№ 1. Свидетелството е безсрочно.“
§ 11. Член 10 се отменя.
§ 12. Член 11 се изменя така:
„Чл. 11. (1) Дейността на окачествителите се 
контролира от длъжностни лица, упълномоще­
ни от изпълнителния директор на Българската 
агенция по безопасност на храните.
(2) При извършване на проверка длъжност­
ните лица (или инспектори) могат да вземат 
проби от яйца, които изпращат за изследване 
в акредитирани лаборатории.“
§ 13. Създава се раздел VІа:
„Раздел VІа
Водене на дневници
Чл. 11а. Производителите и ръководителите 
на центровете за опаковане или упълномоще­
ни от тях лица, обучени относно сортирането, 
маркирането и опаковането на яйцата за кон­
сумация, водят дневници с данните по чл. 20 
и 22 на Регламент (ЕО) № 589/2008.
Чл. 11б. Дневниците по чл. 11а се съхраняват 
за срок най-малко 12 месеца от датата на съз­
даването им и се предоставят на контролните 
органи при поискване.“
§ 14. Членове 12, 13 и 14 се изменят така:
„Чл. 12. Контролът върху сортирането, мар­
кировката и опаковката на яйца се осъщест­
вява от лицата по чл. 11, ал. 1 в съответствие 
с разпоредбите на чл. 24 от Регламент (ЕО) 
№ 589/2008.